Mari Bella

Mari Eriksen Bølla (født 20. august 2004 på Bryne), også kjent som Mari Bella, er en norsk popartist. Hun gikk tidligere under artistnavnet Mari Bølla, men endret dette for å satse på en karriere internasjonalt.

Bakgrunn og karriere  
Bølla begynte med musikk i ung alder. Allerede som treåring uttrykte hun ønske om å delta i Idol. Hun startet i kor da hun var sju år og har hatt ulike sangpedagoger fra hun var ti år. I tillegg har hun sunget i VIVA - Sandnes kulturskolekor fra 2016-2019. Mari har deltatt på UKM flere ganger og vant Drømmestipendet fra Norsk Tipping i 2018.

Mari Bella deltok i den eneste sesongen av den norske versjonen av Idol Jr. på TV 2 i 2014 og kom på tredjeplass.

Hun ble nasjonalt kjent våren 2020 da hun som 15-åring deltok i, og vant, Idol på TV 2, og hun er den yngste som noensinne har vunnet Idol, også i global sammenheng. 

I juni 2021 flyttet hun til Oslo for å satse på artistkarrieren. I desember 2021 hadde hun juleturné i Rogaland og på Østlandet. I desember 2021 signerte hun platekontrakt med Sony Music Norge og ble plukket ut som delfinalist i Melodi Grand Prix med låten «Your Loss». Hun gikk ikke videre til finalen. Mandag 7. februar 2022 ble hun stemt inn til sistesjansen, og den 12. februar 2022 fikk hun en ekstra mulighet til å få den siste finaleplassen i konkurransen. 

Høsten 2022 lanserte hun det nye artistnavnet «Mari Bella» (i stedet for «Mari Bølla») for å tilpasse seg det internasjonale markedet. I oktober 2022 var hun deltaker i NRKs underholdningsprogram Beat for Beat sammen med Stina Talling. De konkurrerte mot Gus Polden og Sebastian Zalo.

Den 29. oktober 2022 lanserte hun singelen «Cry Just a Little», som er hennes første singel under artistnavnet Mari Bella.

Høsten 2023 deltok Mari Bella i Stjernekamp på NRK.

Diskografi 
 «Now That I Found You» (2020) 
 «Christmas Time (Is Nothing Without You)» (2020) 
 «Not That Girl» (2021)
 «Your Loss» (2022)
 «Cry Just a Little» (2022)
 «Different Kinda Love» (2023)

Referanser 

Norske musikere
Norske sangere
Norske Idol-deltakere
Deltakere i Melodi Grand Prix 2022
Deltakere i Stjernekamp